Ermer kan være lange eller korte, vide og luftige eller ettersittende og trange. De kan stå glatt eller ha innsnitt, rynker eller kiler og legg. Istedenfor isydde ermer kan en lage dem ved å klippe til for- og bakstykket i en enkel fasong med liv og ermer i ett og så sy tøystykkene sammen som for- og bakstykke. Raglanermer dekker hele skulderpartiet og blir sydd til for- og bakstykket på plagget uten ermehull.